钦定古今图书集成/明伦汇编/闺媛典/第111卷 > 皇清十七 > 杨氏女〈朱氏附〉
## 钦定古今图书集成/明伦汇编/闺媛典/第111卷 > 皇清十七 > 杨氏女〈朱氏附〉

按《凤阳府志》：“杨氏女，许字诸生王粲秀次子琯印。女年甫十六，未嫁。值琯病危，秀迎杨女至家，方二日而琯亡。越五日，于康熙三年三月，女自缢柩傍。琯印兄璟，印妻朱氏，年二十七，璟患病，朱侍汤药，三年无懈。璟亡，朱哀恸几绝，亦于康熙九年十一月将殡之夜，投缳死。粲秀家贫如洗，不能棺殓，邑令马广文、汪各” 捐俸殡葬。